|  |
| --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΓΡΑΦΕΙΩΝ ΤΟΥΡΙΣΜΟΥ ΚΑΙΤΑΞΙΔΙΩΝ ΚΑΙ ΞΕΝΑΓΩΝ ΝΟΜΟΥΣ ΤΟΥ 1995 ΕΩΣ (ΑΡ. 2) ΤΟΥ 2013 |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.41(Ι) του 19959(Ι) του 199769(Ι) του 199798(Ι) του 199868(Ι) του 200171(Ι) του 2003198(Ι) του 200483(I) του 2012151(Ι) του 2013166(Ι) του 2013. | 1. Ο παρών Νόμος θα αναφέρεται ως ο περί Γραφείων Τουρισμού και Ταξιδίων και Ξεναγών (Τροποποιητικός) Νόμος του 2022 και θα διαβάζεται μαζί με τους περί Γραφείων Τουρισμού και Ταξιδίων και Ξεναγών Νόμους του 1995 έως (Αρ. 2) του 2013 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Γραφείων Τουρισμού και Ταξιδίων και Ξεναγών Νόμοι του 1995 έως 2022. |
|  |  |
| Τροποποίηση του βασικού νόμου με την αντικατάσταση όρων. | 2. Ο βασικός νόμος τροποποιείται με την αντικατάσταση από αυτόν των όρων «Διοικητικό Συμβούλιο» και «Οργανισμός», όπου αυτοί απαντούν, με τον όρο «Υφυπουργείο Τουρισμού», στον κατάλληλο γραμματικό τύπο. |
|  |  |
| Τροποποίηση του άρθρου 2 του βασικού νόμου.  | 3. Το άρθρο 2 του βασικού νόμου τροποποιείται ως ακολούθως: |
|  |  |
|  | (α) | Με τη διαγραφή από αυτόν των όρων «Διοικητικό Συμβούλιο», «δίπλωμα», «εθνικός μεταφορέας», «Οργανισμός», «πιστοποιητικό» και «Υπουργός» και των ορισμών τους∙ |
|  |  |  |
|  | (β) | με την προσθήκη στον ορισμό του όρου «επιχειρηματίας», αμέσως μετά τη λέξη «Γραφείου» (δεύτερη γραμμή), της φράσης «ή/και έχει την οικονομική εκμετάλλευση του Γραφείου ή/και την ευθύνη για τη διαχείρισή του»· |
|  |  |  |
|  | (γ) | με την προσθήκη σε αυτό, στην κατάλληλη αλφαβητική σειρά, των ακόλουθων νέων όρων και των ορισμών τους: |
|  |  |  |
|  |  |  | «“διευθυντής” σημαίνει το πρόσωπο που ασκεί τη διεύθυνση του Γραφείου· |
|  |  |  |
|  |  | 123(Ι) του 2018152(Ι) του 2018189(Ι) του 2021. | “Υφυπουργείο Τουρισμού” έχει την έννοια που αποδίδεται στον όρο αυτό δυνάμει των διατάξεων του άρθρου 3 του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμου· |
|  |  |  |
|  |  |  | “Υφυπουργός Τουρισμού” σημαίνει το πρόσωπο που διορίζεται από τον Πρόεδρο της Δημοκρατίας δυνάμει των διατάξεων του άρθρου 6 του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμου.». |
|  |  |
| Τροποποίηση του άρθρου 3 του βασικού νόμου. | 4. Το άρθρο 3 του βασικού νόμου τροποποιείται ως ακολούθως: |
|  |  |
|  | (α) | Με τη διαγραφή στο εδάφιο (1) αυτού της φράσης «κατ’ επάγγελμα και έναντι αμοιβής» (τρίτη γραμμή)ꞏ |
|  |  |  |
|  | (β) | με την προσθήκη στο τέλος των παραγράφων (α), (β) και (γ) του εδαφίου (1) αυτού, αμέσως πριν το διαζευκτικό «ή», της λέξης και της καθέτου «και/» αντίστοιχαꞏ και |
|  |  |
|  | (γ) | με την προσθήκη, αμέσως μετά το εδάφιο (2) αυτού, του ακόλουθου νέου εδαφίου: |
|  |  |
|  | 156(Ι) του 200497(Ι) του 2007. 112(Ι) του 2021. | «(3) Γραφείο δύναται να παρέχει τις υπηρεσίες που προβλέπονται στο εδάφιο (1) εξ αποστάσεως κατά τον τρόπο που ρυθμίζονται από τις διατάξεις του περί Ορισμένων Πτυχών των Υπηρεσιών της Κοινωνίας της Πληροφορίας και ειδικά του Ηλεκτρονικού Εμπορίου καθώς και για Συναφή Θέματα Νόμου και του περί Προστασίας του Καταναλωτή Νόμου.». |
|  |  |
| Τροποποίηση του άρθρου 4 του βασικού νόμου. | 5. Το άρθρο 4 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση στο εδάφιο (4) αυτού της φράσης «στις παραγράφους (γ) και (δ)» (τέταρτη γραμμή), με τη φράση «στις παραγράφους (α) και (γ)»ꞏ και |
|  |  |  |
|  | (β) | με την αντικατάσταση του εδαφίου (5) αυτού, με το ακόλουθο εδάφιο: |
|  |  |  |
|  |  | «(5) Η άδεια λειτουργίας είναι διάρκειας πέντε (5) ετών από την ημερομηνία έκδοσης αυτής και ανανεώνεται αυτόματα για εκάστοτε περίοδο πέντε (5) ετών, εφόσον καταβληθεί στο Υφυπουργείο Τουρισμού το καθορισμένο τέλος, όπως αυτό δύναται να καθοριστεί σε σχετικούς Κανονισμούς.». |
|  |  |
| Τροποποίηση του άρθρου 5 του βασικού νόμου. | 6. Το άρθρο 5 του βασικού νόμου τροποποιείται ως ακολούθως: |
|  |  |
|  | (α)  | Με την αντικατάσταση της παραγράφου (α) του εδαφίου (3) αυτού, με την ακόλουθη παράγραφο: |
|  |  |  |
|  |  | «(α) να είναι κάτοχος διπλώματος πανεπιστημίου ή αναγνωρισμένης ανώτερης σχολής σε θέματα τουρισμούꞏ»ꞏ και |
|  |  |
|  | (β)  | με τη διαγραφή της παραγράφου (β) αυτού. |
|  |  |
| Τροποποίηση του άρθρου 7 του βασικού νόμου. | 7. Tο άρθρο 7 του βασικού νόμου τροποποιείται ως ακολούθως:  |
|  |  |
|  | (α) | Με την προσθήκη στο εδάφιο (1) αυτού, αμέσως μετά τις λέξεις «από τον επιχειρηματία» (τρίτη και τέταρτη γραμμή), της φράσης «ή ισόποσης ασφαλιστικής κάλυψης από ασφαλιστική εταιρεία εγκεκριμένη από τον Έφορο Ασφαλειών, έκαστη με ισχύ καθ’ όλη την περίοδο ισχύος της χορηγηθείσας άδειας» και, αμέσως μετά τις λέξεις «ισόποσης εγγύησης» (πέμπτη και έκτη γραμμή), της φράσης «ή ασφαλιστικής κάλυψης»ꞏ |
|  |  |  |
|  | (β) | με την αντικατάσταση στο τέλος του εδαφίου (1) αυτού του σημείου της τελείας με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: |
|  |  |  |
|  |  |  «Νοείται ότι, σε περίπτωση που η εγγύηση παρέχεται με ασφαλιστική κάλυψη η οποία είναι επί ετήσιας βάσης, ενημερώνεται σχετικά το Υφυπουργείο Τουρισμού και η εν λόγω ασφαλιστική κάλυψη ανανεώνεται για όσες φορές κρίνεται αναγκαίο, ώστε να καλύπτει ολόκληρη την περίοδο ισχύος της άδειας λειτουργίας του Γραφείου.»ꞏ |
|  |  |  |
|  | (γ) | με τη διαγραφή στο εδάφιο (2) αυτού της φράσης «ή συνεργατικού πιστωτικού ιδρύματος ή ασφαλιστικής εταιρείας εγκεκριμένης από τον Έφορο Ασφαλειών» (δεύτερη και τρίτη γραμμή)ꞏ και |
|  |  |  |
|  | (δ) | με τη διαγραφή στην επιφύλαξη του εδαφίου (2) αυτού της φράσης «ή συνεργατικού πιστωτικού ιδρύματος» (δεύτερη γραμμή). |
|  |  |
| Τροποποίηση του άρθρου 8 του βασικού νόμου. | 8. Ο βασικός νόμος τροποποιείται με την αντικατάσταση του άρθρου 8 αυτού με το ακόλουθο άρθρο:  |
|  |  |
|  | «Ανάκληση άδειας. | 8. Η άδεια ίδρυσης και λειτουργίας Γραφείου δύναται να ανακαλείται σε περίπτωση που- |
|  |  |  |
|  |  | (α)  | ο επιχειρηματίας ή ο διευθυντής του Γραφείου έχει καταδικαστεί για οποιαδήποτε παράβαση των διατάξεων του παρόντος Νόμου και των δυνάμει αυτού εκδιδόμενων Κανονισμών· ή |
|  |  |  |
|  |  | (β)  | έχει διαπιστωθεί από το Υφυπουργείο Τουρισμού οποιαδήποτε παράβαση των καθορισμένων στην άδεια όρων αυτής· ή |
|  |  |  |
|  |  | (γ)  | το Γραφείο έπαυσε να πληροί τις απαιτούμενες προϋποθέσεις που προβλέπονται στις διατάξεις του άρθρου 7· ή |
|  |  |  |
|  |  | (δ)  | η άδεια ίδρυσης και λειτουργίας Γραφείου χορηγήθηκε δυνάμει ψευδών ή παραπλανητικών στοιχείων που υπέβαλε ο επιχειρηματίας· ή |
|  |  |  |
|  |  | (ε)  | η επιχείρηση έπαυσε οριστικά τις εργασίες της· ή |
|  |  |  |
|  |  | (στ)  | κατόπιν αυτεπάγγελτου ελέγχου από λειτουργό του Υφυπουργείου Τουρισμού, διαπιστωθεί ότι δεν υπάρχει άδεια ίδρυσης και λειτουργίας Γραφείου σε ισχύ.». |
|  |  |
| Τροποποίηση του άρθρου 9 του βασικού νόμου. | 9. Το άρθρο 9 του βασικού νόμου τροποποιείται ως ακολούθως: |
|  |  |
|  | (α)  | Με την αντικατάσταση της παραγράφου (β) του εδαφίου (1) αυτού, με την ακόλουθη παράγραφο: |
|  |  |
|  |  | «(β) να είναι στελεχωμένο με ένα τουλάχιστο άτομο συμπεριλαμβανομένου του διευθυντή:»ꞏ και |
|  |  |
|  | (β)  | με την αντικατάσταση στο τέλος του εδαφίου (2) αυτού του σημείου της τελείας με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: |
|  |  |
|  |  |  «Νοείται ότι, επιτρέπεται η συστέγαση αδειούχων Γραφείων είτε με γραφεία που ανήκουν στον ίδιο όμιλο εταιρειών είτε με γραφεία ή εταιρείες που παρέχουν συμπληρωματικές ή σχετικές δραστηριότητες, συμπεριλαμβανομένων υπηρεσιών ασφάλισης ταξιδιού, υπηρεσιών συναλλάγματος, ναυτιλιακών υπηρεσιών, ενοικιάσεων αυτοκινήτων και μεταφορών.». |
|  |  |
| Τροποποίηση του άρθρου 10 του βασικού νόμου. | 10. Το άρθρο 10 του βασικού νόμου τροποποιείται ως ακολούθως: |
|  |  |
|  | (α) | Με τη διαγραφή στην επιφύλαξη του εδαφίου (2) αυτού της φράσης «και τα προσόντα επιχειρηματία» (τρίτη και τέταρτη γραμμή)ꞏ |
|  |  |
|  | (β) | με την αντικατάσταση στο εδάφιο (6) αυτού της φράσης «των άρθρων 5 και 7» (πέμπτη γραμμή), με τη φράση «του άρθρου 7»ꞏ και |
|  |  |  |
|  | (γ) | με την αντικατάσταση στο εδάφιο (7) αυτού της φράσης «τα άρθρα 5 και 7» (δεύτερη γραμμή), με τη φράση «το άρθρο 7». |
|  |  |
| Τροποποίηση του άρθρου 12 του βασικού νόμου. | 11. Το εδάφιο (2) του άρθρου 12 του βασικού νόμου αντικαθίσταται από το ακόλουθο εδάφιο: |
|  |  |
|  | «(2) Τα Γραφεία υποχρεούνται να υποβάλλουν, εφόσον τους ζητηθεί από το Υφυπουργείο Τουρισμού, στατιστικά στοιχεία που αφορούν τις δραστηριότητές τους.». |
|  |  |
| Τροποποίηση του άρθρου 14 του βασικού νόμου. | 12. Το άρθρο 14 του βασικού νόμου τροποποιείται ως ακολούθως: |
|  |  |  |
|  | (α) | Με την αντικατάσταση του εδαφίου (2) αυτού, με το ακόλουθο εδάφιο: |
|  |  |  |
|  |  | «(2) Η άδεια ξεναγού είναι διάρκειας πέντε (5) ετών από την ημερομηνία έκδοσης αυτής και ανανεώνεται αυτόματα για εκάστοτε περίοδο πέντε (5) ετών, εφόσον το Υφυπουργείο Τουρισμού διαπιστώσει ότι εξακολουθούν να τηρούνται οι διατάξεις του παρόντος Νόμου και εφόσον καταβληθεί στο Υφυπουργείο Τουρισμού το καθορισμένο τέλος, όπως αυτό δύναται να καθοριστεί σε σχετικούς Κανονισμούς που εκδίδονται από το Υπουργικό Συμβούλιο.»ꞏ και |
|  |  |  |
|  | (β) | με τη διαγραφή στο εδάφιο (7) αυτού, αμέσως μετά τη λέξη «ανακληθεί» (πρώτη γραμμή), της φράσης «και πριν από τη λήξη της,». |
|  |  |  |
| Τροποποίηση του άρθρου 16 του βασικού νόμου. | 13. Το άρθρο 16 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του εδαφίου (3) αυτού, με το ακόλουθο εδάφιο: |
|  |  |  |
|  |  | «(3) Η Διοικούσα Επιτροπή απαρτίζεται από τον Πρόεδρο που ορίζεται από τον Υφυπουργό Τουρισμού, ο οποίος είναι Ανώτερος Λειτουργός του Υφυπουργείου Τουρισμού, και από τέσσερα (4) μέλη ως ακολούθως: |
|  |  |  |  |
|  |  | (α) | Δύο εκπροσώπους του Υφυπουργείου Τουρισμού· |
|  |  |  |  |
|  |  | (β) | έναν εκπρόσωπο του Συνδέσμου Ταξιδιωτικών Πρακτόρων Κύπρου· |
|  |  |  |  |
|  |  | (γ) | έναν εκπρόσωπο του Συνδέσμου Ξεναγών Κύπρου.»ꞏ και |
|  |  |  |
|  | (β) | με την αντικατάσταση στο εδάφιο (5) αυτού της φράσης «Ο Οργανισμός έχει τη διοικητική ευθύνη της λειτουργίας της Σχολής και με απόφαση του Διοικητικού Συμβουλίου» (πρώτη και δεύτερη γραμμή), με τη φράση «Το Υφυπουργείο Τουρισμού έχει τη διοικητική ευθύνη της λειτουργίας της Σχολής και». |
|  |  |
| Τροποποίηση του άρθρου 17 του βασικού νόμου | 14. Το άρθρο 17 του βασικού νόμου τροποποιείται ως ακολούθως: |
|  | (α) | Με την αντικατάσταση στην παράγραφο (α) του εδαφίου (1) αυτού της φράσης «των άρθρων 4, 5, 6 και 9(2)» (δεύτερη και τρίτη γραμμή), με τη φράση «των άρθρων 4, 5 και 6»· |
|  |  |  |
|  | (β) | με την τροποποίηση του εδαφίου (4) αυτού ως ακολούθως: |
|  |  |  |
|  |  | (i) | Με την αρίθμηση του υφιστάμενου κειμένου αυτού σε παράγραφο (α) και την προσθήκη σε αυτή, αμέσως μετά τη φράση «του εδαφίου (2)» (δεύτερη γραμμή), της φράσης «παραβιάζει τη σφράγιση που έχει τυχόν πραγματοποιηθεί σύμφωνα με την παράγραφο (β) ή»ꞏ και |
|  |  |  |  |
|  |  | (ii) | με την προσθήκη, αμέσως μετά την παράγραφο (α), όπως αυτή έχει αριθμηθεί σύμφωνα με τα πιο πάνω, της ακόλουθης νέας παραγράφου: |
|  |  |  |
|  |  |   | «(β) Η εκτέλεση του διατάγματος συνίσταται στη σφράγιση του Γραφείου από τα οικεία αστυνομικά όργανα, η οποία πραγματοποιείται με διαδικασία και μέσα, που καθορίζονται με απόφαση του Υπουργικού Συμβουλίου, και τυχόν παραβίασή της από τον επιχειρηματία ή τον διευθυντή ή οποιοδήποτε πρόσωπο το οποίο ενεργεί κατ’ εντολή του επιχειρηματία ή του διευθυντή, τιμωρείται σύμφωνα με το εδάφιο (5).»ꞏ και |
|  |  |  |
|  | (γ) | με την προσθήκη, αμέσως μετά το εδάφιο (5) αυτού, των ακόλουθων νέων εδαφίων:  |
|  |  |  |
|  |  |  | «(6) Σε περίπτωση προσφοράς των υπηρεσιών που προβλέπονται στις διατάξεις του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου μέσω της χρήσης συστήματος ηλεκτρονικού υπολογιστή, εφαρμόζονται οι διατάξεις του περί Ορισμένων Πτυχών των Υπηρεσιών της Κοινωνίας της Πληροφορίας και ειδικά του Ηλεκτρονικού Εμπορίου καθώς και για Συναφή Θέματα Νόμου και του περί Προστασίας του Καταναλωτή Νόμου. |
|  |  |  |  |
|  |  |  | (7) Τηρουμένων των διατάξεων του εδαφίου (6), το Δικαστήριο σε οποιοδήποτε στάδιο της διαδικασίας δύναται να διατάξει τα ακόλουθα: |
|  |  |  |  |
|  |  | (α) | Την αναστολή της λειτουργίας ή και τη μη πρόσβαση από τους χρήστες σε ιστότοπους που φιλοξενούν ιστοσελίδες που περιέχουν ή διαδίδουν εργασίες που προβλέπονται στις διατάξεις του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμουꞏ |
|  |  |  |  |
|  |  | (β) | τη φραγή της πρόσβασης σε ιστοσελίδες που περιλαμβάνουν εργασίες που προβλέπονται στις διατάξεις του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου. |
|  |  |  |  |
|  |  | (8) (α) | Πάροχοι υπηρεσιών διαδικτύου οι οποίοι προσφέρουν υπηρεσίες ή πρόσβαση στο διαδίκτυο εντός του εδάφους της Δημοκρατίας, οφείλουν, όταν αποκτήσουν γνώση ή όταν ενημερωθούν από την εμπλεκόμενη υπηρεσία για την παροχή εργασιών που προβλέπονται στις διατάξεις του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου σε οποιονδήποτε ιστότοπο, να λάβουν άμεσα τα κατάλληλα μέτρα για τη διακοπή της πρόσβασης σε αυτόν από τους χρήστες του διαδικτύου. |
|  |  |  |  |
|  |  | (β) | Πρόσωπο το οποίο παραβιάζει την αναφερόμενη στην παράγραφο (α) υποχρέωση, διαπράττει αδίκημα και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα έτος ή σε χρηματική ποινή που δεν υπερβαίνει τις δύο χιλιάδες ευρώ (€2.000) ή και στις δύο αυτές ποινές.». |
|  |  |
| Τροποποίηση του άρθρου 19 του βασικού νόμου. | 15. Το άρθρο 19 του βασικού νόμου τροποποιείται ως ακολούθως: |
|  |  |  |
|  | (α) | Με την αρίθμηση του υφιστάμενου κειμένου αυτού σε παράγραφο (α) του εδαφίου (1)ꞏ |
|  |  |  |
|  | (β) | με την προσθήκη, αμέσως μετά την παράγραφο (α) του εδαφίου (1) αυτού, όπως έχει αριθμηθεί σύμφωνα με τα πιο πάνω, της ακόλουθης νέας παραγράφου:  |
|  |  |  |
|  |  | «(β) Σε περίπτωση που πρόσωπο το οποίο χωρίς να είναι κάτοχος ισχύουσας άδειας ξεναγού που χορηγείται ή ανανεώνεται δυνάμει των διατάξεων του άρθρου 14 προσφέρει ή διαφημίζει εξ αποστάσεως με ηλεκτρονικά μέσα το επάγγελμα του ξεναγού, τυγχάνουν εφαρμογής οι διατάξεις του περί Ορισμένων Πτυχών των Υπηρεσιών της Κοινωνίας της Πληροφορίας και ειδικά του Ηλεκτρονικού Εμπορίου καθώς και για Συναφή Θέματα Νόμου και του περί Προστασίας του Καταναλωτή Νόμου.»ꞏ και |
|  |  |  |
|  | (γ) | με την προσθήκη, αμέσως μετά το εδάφιο (1) αυτού, των ακόλουθων νέων εδαφίων: |
|  |  |
|  |  | «(2) Τηρουμένων των διατάξεων της παραγράφου (β) του εδαφίου (1), το Δικαστήριο σε οποιοδήποτε στάδιο της διαδικασίας δύναται να διατάξει τα ακόλουθα: |
|  |  |
|  | (α) | Την αναστολή της λειτουργίας ή και τη μη πρόσβαση από τους χρήστες σε ιστότοπους που φιλοξενούν ιστοσελίδες που περιέχουν ή διαδίδουν εργασίες που προβλέπονται στις διατάξεις του άρθρου 2 χωρίς άδεια ξεναγού που χορηγείται δυνάμει των διατάξεων του παρόντος Νόμουꞏ |
|  |  |  |
|  | (β) | τη φραγή της πρόσβασης σε ιστοσελίδες που περιλαμβάνουν εργασίες που προβλέπονται στις διατάξεις του άρθρου 2 χωρίς άδεια ξεναγού που χορηγείται δυνάμει των διατάξεων του παρόντος Νόμου. |
|  |  |  |
|  | (3) (α) | Πάροχοι υπηρεσιών διαδικτύου οι οποίοι προσφέρουν υπηρεσίες ή πρόσβαση στο διαδίκτυο εντός του εδάφους της Δημοκρατίας, οφείλουν, όταν αποκτήσουν γνώση ή όταν ενημερωθούν από την εμπλεκόμενη υπηρεσία για την παροχή εργασιών που προβλέπονται στις διατάξεις του άρθρου 2 χωρίς άδεια ξεναγού που χορηγείται δυνάμει των διατάξεων του παρόντος Νόμου σε οποιονδήποτε ιστότοπο, να λάβουν άμεσα τα κατάλληλα μέτρα για τη διακοπή της πρόσβασης σε αυτόν από τους χρήστες του διαδικτύου. |
|  |  |  |
|  | (β) | Πρόσωπο, το οποίο παραβιάζει την αναφερόμενη στην παράγραφο (α) υποχρέωση, διαπράττει αδίκημα και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα έτος ή σε χρηματική ποινή που δεν υπερβαίνει τις δύο χιλιάδες ευρώ (€2.000) ή και στις δύο αυτές ποινές.». |
|  |  |
| Τροποποίηση του άρθρου 20του βασικού νόμου. | 16. Το άρθρο 20 του βασικού νόμου τροποποιείται ως ακολούθως: |
|  |  |  |
|  | (α) | Με την αντικατάσταση της φράσης «οποιουδήποτε λειτουργού του Οργανισμού εντεταλμένου» (δεύτερη γραμμή), με τη φράση «του Υφυπουργείου Τουρισμού»ꞏ και |
|  |  |  |
|  | (β) | με την αντικατάσταση της φράσης «των εντεταλμένων λειτουργών του Οργανισμού» (πέμπτη και έκτη γραμμή), με τη φράση «του Υφυπουργείου Τουρισμού». |
|  |  |  |
| Τροποποίηση του βασικού νόμου με την προσθήκη νέων άρθρων 21Α και 21Β. | 17. Ο βασικός νόμος τροποποιείται με την προσθήκη, αμέσως μετά το άρθρο 21 αυτού, των ακόλουθων νέων άρθρων: |
|  |  |
|  | «Διοικητικές κυρώσεις και είσπραξη διοικητικών προστίμων. | 21Α.-(1) Σε περίπτωση παράβασης των διατάξεων του παρόντος Νόμου ή και των δυνάμει αυτού εκδιδόμενων Κανονισμών από οποιοδήποτε πρόσωπο, ο Γενικός Διευθυντής του Υφυπουργείου Τουρισμού δύναται να επιβάλει στον παραβάτη διοικητικό πρόστιμο ύψους δύο χιλιάδων ευρώ (€2.000) και, σε περίπτωση επανάληψης ή συνέχισης της παράβασης, διοικητικό πρόστιμο που δεν υπερβαίνει τις τέσσερις χιλιάδες ευρώ (€4.000), χωρίς επηρεασμό οποιωνδήποτε άλλων διατάξεων του παρόντος Νόμου ή της κείμενης νομοθεσίας για την επιβολή διοικητικών κυρώσεων. |
|  |  |  |
|  |  |  (2) Χωρίς επηρεασμό των διατάξεων του εδαφίου (1), σε περίπτωση κατά την οποία ο Γενικός Διευθυντής του Υφυπουργείου Τουρισμού διαπιστώσει παράβαση των διατάξεων του παρόντος Νόμου ή/και των δυνάμει αυτού εκδιδόμενων Κανονισμών, δύναται να επιβάλει διοικητικό πρόστιμο- |
|  |  |  |
|  | (α) | σε νομικά πρόσωπα· και |
|  |  |  |
|  | (β) | σε διοικητικό σύμβουλο, διευθυντικό στέλεχος ή αξιωματούχο ή γραμματέα των νομικών προσώπων, σε περίπτωση που διαπιστωθεί ότι η παράβαση οφειλόταν σε δική τους υπαιτιότητα, παράλειψη ή αμέλεια. |
|  |  |  |
|  |  |  (3) Ο Γενικός Διευθυντής του Υφυπουργείου Τουρισμού δύναται να ανακοινώνει δημόσια οποιαδήποτε μέτρα ή κυρώσεις επιβάλλονται σε περίπτωση παράβασης των διατάξεων του παρόντος Νόμου ή/και των δυνάμει αυτού εκδιδόμενων Κανονισμών. |
|  |  |  |
|  |  |  (4) Το διοικητικό πρόστιμο που επιβάλλεται από τον Γενικό Διευθυντή του Υφυπουργείου Τουρισμού σύμφωνα με τις διατάξεις του παρόντος Νόμου λογίζεται έναντι των εσόδων του πάγιου ταμείου της Δημοκρατίας. |
|  |  |  |
|  |  |  (5) Σε περίπτωση παράλειψης καταβολής διοικητικού προστίμου ή χρηματικής πληρωμής που καθορίζεται στο πλαίσιο συμβιβασμού, ο Γενικός Διευθυντής του Υφυπουργείου Τουρισμού δύναται να λαμβάνει δικαστικά μέτρα προς είσπραξή του, οπότε το οφειλόμενο ποσό εισπράττεται ως αστικό χρέος. |
|  |  |  |
|  |  |  (6) Ο Γενικός Διευθυντής του Υφυπουργείου Τουρισμού, πριν να προβεί στην έκδοση της απόφασής του για ενδεχόμενη επιβολή διοικητικού προστίμου, οφείλει να παρέχει δικαίωμα ακρόασης σε κάθε επηρεαζόμενο πρόσωπο και να επισημαίνει τα δικαιώματα που του παρέχονται δυνάμει του εδαφίου (7). |
|  |  |  |
|  |  |  (7) Πρόσωπο, στο οποίο κοινοποιείται έγγραφο με βάση το εδάφιο (6), έχει το δικαίωμα, εντός της ταχθείσας από τον Γενικό Διευθυντή του Υφυπουργείου Τουρισμού προθεσμίας, η οποία δύναται να είναι μεταξύ τριών (3) και είκοσι μίας (21) ημερών από την κοινοποίηση του πιο πάνω εγγράφου, να προβεί σε γραπτές παραστάσεις προς τον Γενικό Διευθυντή του Υφυπουργείου Τουρισμού. |
|  |  |  |
|  |  |  (8) Ο Γενικός Διευθυντής του Υφυπουργείου Τουρισμού οφείλει, πριν να προβεί στην έκδοση απόφασης για την ύπαρξη ή μη παράβασης, να λαμβάνει υπόψη τις πιο πάνω παραστάσεις κατά την επιβολή του διοικητικού προστίμου και τον καθορισμό του ύψους αυτού. |
|  |  |  |
|  |  |  (9) Ο Γενικός Διευθυντής του Υφυπουργείου Τουρισμού δύναται να καλέσει πρόσωπο ή να αποδεχθεί αίτημά του για προφορικές παραστάσεις, σε περίπτωση που αυτές απαιτούνται, για την επεξήγηση των γραπτών παραστάσεων που έχουν ήδη υποβληθεί. |
|  |  |  |
|  |  |  (10) Ο Γενικός Διευθυντής του Υφυπουργείου Τουρισμού δύναται να δίδει παράταση της προθεσμίας που τάσσεται δυνάμει του εδαφίου (7) σε περίπτωση κωλύματος ή άλλης εύλογης αιτίας. |
|  |  |  |
|  |  |  (11) Σε περίπτωση μη υποβολής οποιωνδήποτε παραστάσεων εντός ταχθείσας προθεσμίας, ο Γενικός Διευθυντής του Υφυπουργείου Τουρισμού δύναται να προχωρεί στη λήψη απόφασης χωρίς άλλη ειδοποίηση. |
|  |  |  |
|  | Ιεραρχική προσφυγή. | 21Β.-(1) Κάθε πρόσωπο το οποίο δεν ικανοποιείται από απόφαση του Γενικού Διευθυντή του Υφυπουργείου Τουρισμού που εκδόθηκε δυνάμει των διατάξεων του παρόντος Νόμου δύναται να ασκήσει προσφυγή ενώπιον του Υφυπουργού Τουρισμού εντός είκοσι (20) ημερολογιακών ημερών από την κοινοποίηση σε αυτό της σχετικής απόφασης, στην οποία εκτίθενται οι λόγοι προς υποστήριξη αυτής. |
|  |  |  |
|  |  |  (2) Ο Υφυπουργός Τουρισμού εξετάζει αμέσως κάθε προσφυγή που ασκείται ενώπιόν του, αποφασίζει επί αυτής και κοινοποιεί την απόφασή του στον προσφεύγοντα το αργότερο εντός είκοσι (20) ημερολογιακών ημερών από την άσκηση της προσφυγής: |
|  |  |  |
|  |  |  Νοείται ότι, ο Υφυπουργός Τουρισμού, εάν σε οποιαδήποτε συγκεκριμένη περίπτωση ήθελε θεωρήσει αυτό αναγκαίο ή σκόπιμο, δύναται κατά την κρίση του να ακούσει ή με άλλο τρόπο δώσει την ευκαιρία στον προσφεύγοντα να υποστηρίξει τους λόγους στους οποίους στηρίζεται η προσφυγή: |
|  |  |  |
|  |  |  Νοείται περαιτέρω ότι, ο Υφυπουργός Τουρισμού δύναται να αναθέσει σε λειτουργό ή επιτροπή λειτουργών του Υπουργείου Οικονομικών να εξετάσει ορισμένα θέματα που προβάλλονται στην προσφυγή και να υποβάλει σε αυτόν το πόρισμα της εξέτασης αυτής, προτού ο Υφυπουργός Τουρισμού εκδώσει την απόφασή του για την προσφυγή. |
|  |  |  |
|  |  |  (3) Πρόσωπο που δεν ικανοποιείται από την απόφαση του Υφυπουργού Τουρισμού δύναται να προσφύγει στο Δικαστήριο και, μέχρι την έκδοση της απόφασης του Υφυπουργού Τουρισμού σε περίπτωση άσκησης προσφυγής ενώπιόν του, ή σε περίπτωση μη άσκησης προσφυγής, μέχρι την πάροδο της προθεσμίας που προβλέπεται στο εδάφιο (1) για την καταχώριση ιεραρχικής προσφυγής, η απόφαση του Γενικού Διευθυντή του Υφυπουργείου Τουρισμού δεν καθίσταται εκτελεστή.». |
|  |  |  |
| Τροποποίηση του άρθρου 22 του βασικού νόμου.  | 18. Το άρθρο 22 του βασικού νόμου τροποποιείται με την αντικατάσταση στην παράγραφο (α) του εδαφίου (1) αυτού της φράσης «ξεναγού και για ανανέωση τέτοιας άδειας» (δεύτερη και τρίτη γραμμή), με τη φράση «άδειας ξεναγού».  |
|  |  |
| Τροποποίηση του βασικού νόμου με την κατάργηση του άρθρου 23. | 19. Ο βασικός νόμος τροποποιείται με την κατάργηση του άρθρου 23 αυτού. |
|  |  |
| Τροποποίηση του άρθρου 24 του βασικού νόμου. | 20. Το άρθρο 24 του βασικού νόμου τροποποιείται ως ακολούθως:  |
|  |  |
|  | (α) | Με την αντικατάσταση του εδαφίου (2) αυτού από το ακόλουθο εδάφιο: |
|  |  |  |
|  | …(Ι) του 2022. | «(2) Ανεξαρτήτως των διατάξεων της παραγράφου (α) του εδαφίου (3) του άρθρου 5, πρόσωπο το οποίο αποδεδειγμένα διηύθυνε ή διευθύνει Γραφείο πριν ή κατά την ημερομηνία έναρξης της ισχύος του περί Γραφείων Τουρισμού και Ταξιδίων και Ξεναγών (Τροποποιητικού) Νόμου του 2022, αντίστοιχα, δύναται να διευθύνει ή να συνεχίσει να διευθύνει Γραφείο.». |
|  |  |  |
|  | (β) | με την προσθήκη, αμέσως μετά το εδάφιο (2) αυτού, του ακόλουθου νέου εδαφίου: |
|  |  |  |
|  |  | «(3) Ανεξαρτήτως των διατάξεων της παραγράφου (α) του εδαφίου (3) του άρθρου 5, πρόσωπο το οποίο αποδεδειγμένα, κατά την έναρξη της ισχύος του περί Γραφείων Τουρισμού και Ταξιδίων και Ξεναγών (Τροποποιητικού) Νόμου του 2022, είναι κάτοχος διπλώματος πανεπιστημίου και έχει τρία (3) τουλάχιστον έτη πείρα σε Γραφείο ή είναι κάτοχος απολυτηρίου εξατάξιας σχολής μέσης εκπαίδευσης και έχει επταετή τουλάχιστον υπηρεσία σε Γραφείο ή αεροπορική ή ναυτιλιακή εταιρεία, σε τμήματα που ασχολούνται κύρια και άμεσα με τουριστικές και ταξιδιωτικές δραστηριότητες, δύναται να αναλάβει τη διεύθυνση Γραφείου.». |

Αρ. Φακ. 23.01.063.015-2022

ΧΑ/ΘΗ